NARIADENIE KOMISIE (ES) č. 326/2007
z 27. marca 2007,
ktorým sa na rok 2007 ustanovuje odchýlka od nariadenia (ES) č. 1518/2003, pokiaľ ide o dátumy vydania vývozných povolení v sektore bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 8 ods. 2,
keďže:
(1)
V článku 3 ods. 3 nariadenia Komisie (ES) č. 1518/2003 z 28. augusta 2003, ktorým sa ustanovujú podrobné pravidlá zavedenia systému vývozných licencií v sektore bravčového mäsa (2), sa ustanovuje, že vývozné povolenia sa vydávajú v stredu nasledujúcu po týždni, počas ktorého sa podávali žiadosti o povolenia, za predpokladu, že Komisia počas tohto obdobia neprijme žiadne osobitné opatrenie.
(2)
Vzhľadom na dni pracovného voľna v roku 2007 a na nepravidelné uverejňovanie Úradného vestníka Európskej únie počas týchto dní sa javí, že obdobie medzi podávaním žiadostí a dňom vydania povolení je príliš krátke na zabezpečenie dobrého riadenia trhu. Toto obdobie by sa preto malo predĺžiť.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Odchylne od článku 3 ods. 3 nariadenia (ES) č. 1518/2003 sa povolenia na rok 2007 vydávajú v dňoch uvedených v prílohe k tomuto nariadeniu.
Táto odchýlka sa uplatňuje za predpokladu, že pred uvedenými dátumami vydania povolení sa neprijme žiadne z osobitných opatrení uvedených v článku 3 ods. 4 nariadenia (ES) č. 1518/2003.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. marca 2007